<classify> Chove aliliambia gazeti hili hivi karibuni kuwa nidhamu na juhudi za wachezaji zimesaidia kuibakisha timu hiyo, ambayo mwanzoni mwa msimu ilikuwa kwenye wakati mgumu.Tunashukuru tumeonesha juhudi ya kuisaidia timu na kuibakisha salama kwa ajili ya msimu ujao, nina imani timu itaendelea kufanya vizuri zaidi kwa msimu ujao ikiwa itajipanga, alisema.Alisema kama kikosi hicho kitafanyiwa marekebisho msimu ujao, kitakuwa na uwezekano wa kufanya vyema zaidi na kuwashangaza mashabiki wa Ndanda. Kipa huyo alisema jambo la muhimu ni kuendelea kujipanga kwa msimu ujao kuipigania timu hiyo kwa malengo mapya ya kutwaa ubingwa.Ndanda FC imefikisha pointi 34 na leo inamaliza Ligi Kuu Tanzania Bara kwa kucheza na Mbeya City Uwanja wa Sokoine mjini Mbeya.  <topic>: MICHEZO 